സ്ത്രീധന പീഡനം: ഭാര്യയെയും മക്കളെയും മര്ദ്ദിച്ചയാള് അറസ്റ്റില് ശാസ്താംകോട്ട: സ്ത്രീധനം കൂടുതല് ആവശ്യപ്പെട്ട് മദ്യലഹരിയില് ഭാര്യയെ മര്ദ്ദിച്ചയാള് പിടിയില്. മര്ദ്ദനത്തിനിടെ നാലുവയസുള്ള മകന് സാരമായി പരിക്കേല്ക്കുകയും ചെയ്തു. മൈനാഗപ്പള്ളി കോവൂര് ആകാശ് ഭവനത്തില് ജേക്കബ് വൈദ്യനെയാണ് 41 ശാസ്താംകോട്ട പൊലീസ് അറസ്റ്റ് ചെയ്തത്. ഭാര്യ ലീനയുടെ പരാതിയിലാണ് അറസ്റ്റ്. 2014ല് ആയിരുന്നു വിവാഹം. ലീനയുടെ വീട്ടുകാര് നല്കിയ പണവും സ്വര്ണ്ണവും ധൂര്ത്തടിച്ച ശേഷം കൂടുതല് പണം ആവശ്യപ്പെട്ട് ജേക്കബ് ലീനയെ ഉപദ്രവിക്കുന്നത് പതിവായിരുന്നു.ഇവര്ക്ക് മൂന്ന് കുട്ടികളുണ്ട്. ജേക്കബിന്റെ ഉപദ്രവം ഭയന്ന് ലീന കുട്ടികളുമായി അമ്മയോടൊപ്പം ജേക്കബ് താമസിക്കുന്ന വീടിന് സമീപം മറ്റൊരു വീട്ടില് താമസിക്കുകയായിരുന്നു. കഴിഞ്ഞ ദിവസം മദ്യപിച്ചെത്തി നടത്തിയ ആക്രമണത്തിലാണ് മകന് പരിക്കേറ്റത്. ജേക്കബിനെ കോടതിയില് ഹാജരാക്കി റിമാന്ഡ് ചെയ്തു.